Rettens dom (Fjerde Afdeling) af 14. juli 2021 –

Carbajo Ferrero mod Parlamentet

(Sag T-670/19)

»Personalesag – tjenestemænd – procedure for udnævnelse til en direktørstilling – meddelelse om ledig stilling – afslag på sagsøgerens ansøgning og udnævnelse af en anden ansøger – begrundelsespligt – ulovlighedsindsigelse mod retsakter, der fastsætter interne procedureregler – uregelmæssigheder ved ansættelsesproceduren – åbenbart urigtigt skøn – unøjagtige oplysninger sendt til ansættelsesmyndigheden – gennemsigtighed – ligebehandling – ansvar – økonomisk og ikke-økonomisk skade

1. Tjenestemandssager – ulovlighedsindsigelse – rækkevidde – anfægtelige retsakter – afgørelse, der fastsætter faserne i en udvælgelsesprocedure – anfægtelse i forbindelse med en sag anlagt til prøvelse af afgørelsen om afslag på sagsøgerens ansøgning – formaliteten (Art. 277 TEUF) (jf. præmis 52-58)

2. Tjenestemænd – ansættelse – procedure til besættelse af en stilling som direktør – afgørelse, der fastsætter procedurens faser – sammenlignende bedømmelse af fortjenester – ingen angivelse af kriterierne for den sammenlignende analyse af fortjenesterne eller måden, hvorpå listen over de ansøgere, der anbefales til en samtale, udarbejdes – tilsidesættelse af princippet om god forvaltning, ligebehandlingsprincippet og retssikkerhedsprincippet – foreligger ikke (Tjenestemandsvedtægten, art. 27, stk. 1, og art. 29, stk. 2) (jf. præmis 66, 67 og 69-73)

3. Tjenestemænd – afgørelse, der indeholder et klagepunkt – afslag på en ansøgning – begrundelsespligt – rækkevidde – overholdelse af princippet om den fortrolige karakter af udvælgelseskomitéens arbejde – grænser – meddelelse om de bedømmelseskriterier, der ligger til grund for udvælgelsen – lovlighed (Tjenestemandsvedtægten, art. 25, stk. 2) (jf. præmis 94 og 101)

4. Tjenestemænd – ansættelse – procedure til besættelse af en stilling som direktør – sammenligning af ansøgernes fortjenester – forpligtelse til på forhånd at fastsætte kriterier for den sammenlignende analyse – rækkevidde – manglende anvendelse af de samme kriterier i procedurens forskellige faser – ulovlighed (Tjenestemandsvedtægten, art. 29, stk. 2, og art. 45, stk. 1) (jf. præmis 111, 112, 116-119 og 124)

5. Tjenestemænd – ansættelse – procedure til besættelse af en stilling som direktør – sammenligning af ansøgernes fortjenester – forpligtelse til at fremsende kriterierne for den sammenlignende analyse til ansættelsesmyndigheden – rækkevidde (Tjenestemandsvedtægten, art. 29, stk. 2, og art. 45, stk. 1) (jf. præmis 113 og 121-124)

6. Tjenestemænd – meddelelse om ledig stilling – genstand – sammenligning af ansøgernes fortjenester – administrationens skønsbeføjelse – grænser – overholdelse af betingelserne i meddelelsen om ledig stilling – domstolsprøvelse – grænser – fremsendelse af urigtige oplysninger om en ansøgers faglige erfaring til ansættelsesmyndigheden – ulovlighed (Tjenestemandsvedtægten, art. 29, stk. 2) (jf. præmis 133-137 og 142-145)

Angående

Søgsmål støttet på artikel 270 TEUF med påstand dels om annullation af Parlamentets afgørelse af 10. december 2018 om afslag på sagsøgerens ansøgning og om udnævnelse af en anden ansøger til stillingen som direktør for medier i Generaldirektoratet for Kommunikation, dels om erstatning for den skade, som sagsøgeren hævder at have lidt som følge af denne afgørelse.

Konklusion

1) Europa-Parlamentets afgørelse af 10. december 2018 om afslag på sagsøgerens ansøgning og om udnævnelse af en anden ansøger til stillingen som direktør for medier i Generaldirektoratet for Kommunikation annulleres.

2) Parlamentet betaler sagsøgeren et beløb på 40000 EUR i erstatning for økonomisk skade.

3) I øvrigt frifindes Parlamentet.